МЕДИЦИНСКИ УНИВЕРСИТЕТ -СОФИЯ



РЕКТОРАТ

ЗАПОВЕД № PK36-1542/23.09.2022 г.

На основание чл.32, ал.1, т.1 от ЗВО, чл. 44, ал. 1, т. 2 от Правилник за устройството и дейността на Медицински университет-София, заповед РД-01-454/21.09.2022 г. на Министъра на здравеопазването

НАРЕЖДАМ: 

1. Въвеждат се временни противоепидемични мерки за Ректората, факултетите, Централната медицинска библиотека, както и останалите структурни звена на Медицински университет – София, считано от 22.09.2022 г. до 28.09.2022 г., както следва:
   1. В помещенията, ползвани от Медицински университет - София се организира провеждане на противоепидемични мерки, както следва:

* Редовно проветряване и дезинфекция съгласно алгоритъм, посочен в Приложение №2 към заповед РД-01-454/21.09.2022 г. на Министъра на здравеопазването;
* Недопускане до помещенията на лица с прояви на остри респираторни болести (повишена температура, главоболие, хрема, кашлица, затруднено дишане и други);
* Спазване от страна на персонала на правилна хигиена на ръцете съгласно Приложение №3 към заповед РД-01-454/21.09.2022 г. на Министъра на здравеопазването, както и осигуряване на сапун и дезинфектант.
  1. При възможност и по преценка на съответния ръководител на факултет/структурно звено да се създава възможност за работа в дистанционна форма или съответно установяване на работно време с променливи граници.
  2. По отношение на предоставянето на услуги на гражданите се прилагат допълнително и следните мерки:
* Да се организира дейността по начин, който осигурява спазването на дистанция най-малко от 1,5 метра между лицата, на които се предоставят съответните услуги в помещенията и прилежащите към тях площи на открито.
* Да се осигурява дезинфектант за ръце на входа на съответния обект.
* Поставяне на видно място на информационни табели или информиране по друг подходящ начин потребителите на услуги за задължението за спазване на физическа дистанция при посещението на съответния обект.
* Предоставяне на административни и други услуги на граждани чрез информационни и комуникационни технологии при възможност.

Във връзка указанията дадени с писмо №16-00-66/14.09.2022 г. на Министерство на здравеопазването следва да се обърне особено внимание на факта, че смесването на цели потоци студенти в закрити помещения за дълго време, особено при липсата на правилна вентилация и обмен на въздуха крие значителен риск от разпространение на COVID-19 сред присъстващите, поради което провеждането на редовно проветряване и дезинфекция е от ключово значение. В подобни случаи е целесъобразно да се организира провеждането на лекции и упражнения с по-малък брой студенти, за да се позволи спазване на физическа дистанция, доколкото това е възможно.

2. Деканите на факултети (Ръководители на структурни звена) със своя заповед да организират изпълнението на т. 1 от настоящата заповед.

Контролът по изпълнението на заповедта възлагам на експерт СУКПБ в Ректорат, МУ – София

**АКАД. Л. ТРАЙКОВ, ДМН**

**РЕКТОР НА МУ-СОФИЯ**